Nordjyllands Politi har ikke fået anmeldelser om de store skader, efter at et voldsomt - og nogle stedet farligt - blæsevejr søndag eftermiddag og aften passerede hen over Nordjylland. Til gengæld kan vagtchef Mads Hessellund fortælle, at der har været en del anmeldelse om væltede træer i hele landsdelen. - Vi er sluppet billigt i forhold til de vejrvarsler, der var for søndagen, og i nat har der været roligt, fordi vinden løjede af, siger Mads Hessellund. Den mest dramatiske episode i forbindelse med vejret udspillede sig søndag eftermiddag på Henning Smiths Vej i Aalborg, hvor et stillads var i fare for at vælte. - Men vi fik fat i ejeren, og stilladset blev sikret, og ved 17-tiden kunne vi ophæve afspærringen i området, siger Mads Hessellund.

Opsummering:
Nordjyllands Politi melder, at landsdelen slap billigt efter søndagens voldsomme blæsevejr.